Det skriver Nyhedsbrevet 3F. Omkring hver tredje kvinde mener, at de i aktivering har fået kvalifikationer, der forbedrer mulighederne for job. Hos mændene er det kun en femtedel. Det viser en undersøgelse lavet blandt mere end 2000 ledige 3F'ere. Arbejdspsykolog Anton Eg Andersen mener, at forskellen på mænd og kvinders opfattelse af aktivering kan skyldes, at mænd har sværere ved at takle ledighedsperioder. - Mænd har større identitetsfølelse i deres arbejdsliv. De føler sig derfor ramt på deres identitet, når de går ledige, forklarer han. Samtidig er der også flere kvinder, der svarer, at de har fået skabt netværk og kontakter gennem aktivering.

Referat:
Ledige kvinder i aktivering er mere positive over for resultatet end de mandlige ligestillede.